Odense Adresse-Contoirs Efterretninger, 1773-12-03
Den 16de Novembr. var en vigtig Dag. Paa den Dag om Morgenen Kl. 7 forsamlede sig det udi det Kielske værende Infanterie saavelsom Cavallerie paa Slots=Pladsen udi Kiel, da samme blev afløst fra deres forrige Eed, og svor Hs. Majest. Kongen af Danmark ævig Troskab. Begge Herrer Principal=Commissarierne, Deres Excellencer og Geheimeraader v. Saldern og Græv Reventlau, som med deres Svite havde i Carosser med 6 Heste forhen begivet sig til Slottet, ansaae denne Handling udi Slottets Værelser. Da Hs. Excellence, efterat samme var til Ende, raabte til den forsamlede Soldatesqve, Hs. Majestæt Kongen af Danmark, Christian VII leve længe, blev saadant 3 gange af dem igientaget. Kl. 10 Formiddag forsamledes Prælaterne for de 3 adelige Klostere i Preetz, Jtzehoe og Uetersen, de samtlige Districts Deputerede af det hidtil værende fælles og særskilte Storfyrstelige Ridderskab, og de Afforordnede fra Landskaberne, Stæderne og Fælledskaberne, alle her værende Collegier og øvrige Betiente paa Slottet, da Hs. Excellence Hr. Geheimeraad og Principal=Commissarius v. Salderne høitidelig bekiendtgjorte Forsamlingen Hertugdommet Holsteens Ombytten mod Grævskaberne Oldenborg og Delmenhorst, den ham meddeelte Fuldmagt til virkelig Overlevering, og den af Hs. Keyserl. Høihed Storfyrsten underskrevne Cesions=Acte, hvorpaa han iverksatte den virkelige Overlevering af bemeldte Hertugdom, ved det han overleverede Hs. Excellence Græv Reventlau Nøglerne til det herværende Archiv og Slot, tilligemed et Stykke Jord, ( som i deslige Tilfælde er brugeligt og derpaa erklærede samtlige Storfyrstelige Undersaattere frie for deres det Hertugelige Huus skyldige Forpligtelse. Hs. Excellence Hr. Græve og Principal=Commissarius Reventlau forsikrede derpaa i en fortreffelig Tale Hans Konges nye Undersaattere om Høistsammes faderlige Kierlighed, lod sig af ethvert Medlem i Forsamlingen ved et Haandslag give Løfte og en ubrydelig Lydighed og ævig Troskab, og modtog derpaa de samtlige Archiver ved alle Collegierne her. Om Middagen blev hos bemeldte Græv Reventlau spiist ved et Taffel paa nogle og 40 Couverts. Dagen efter indfandt Hs. Excellence sig udi alle her værende Collegier, og tilkiendegav dem, at de indtil videre havde at fortsette deres Forretninger paa den hidtil brugelige Maade, og at i de Tilfælde, hvorudi de hidtil havde vendt sig til det her værende Conseil, havde de nu at vende sig til det Tydske Cancellie til Rentekammeret, eller som Tilfældenne udfordrede det, til et andet Kongel. Dansk Collegium, at alting nu skulle besørges og udstædes alene i Hs. Majestæts Kongens af Danmarks Navn, og det Kongel. Danske Segl bruges, som og at høistsamme Græv Reventlau indtil videre allerhøieste Foranstaltning var beskikket til, at være Præses for samtlige her værende Collegier. Den Correspondence, som det her værende Justitz=Cancellie har ført formedelst fælles Regiering med den Glückstadske, skal indtil videre fortsettes, og det med det Storfyrstelige Navn stemplede Papiir bruges til dette Aars Udgang. Samme Dag anlagde Officiererne det Danske Feldtegn, og Soldatesqven fik en anseelig Foræring. - Det hidtil i Hamborg værende Storfyrstelige, nu K. Danske Holsteenske Post=Amt har faaet Ordre, at forsyne Posthuuset med det Danske Vaaben, og Postillonerne med Dansk Mundering og Ciffre, som og at bruge, det Danske Post=Amts Segl. - Den i Kiel værende Russiske Græske Kirke fortsetter sin Gudstieneste herefter som forhen paa det der værende Slot, og har i paakommende Tilfælde immediate at vende sig til den Russisk Keyserlige Gesandt i Kiøbenhavn.